เฮอริเคน อิสยาห์ อ่อนฤทธิ์แต่ยังแรง
ศูนย์พายุเฮอริเคนแห่งชาติสหรัฐฯ (เอ็นเอชซี) รายงานว่าเฮอริเคนอิสยาห์ อ่อนกำลังลงแล้วแต่ยังคงเป็นพายุโซนร้อนทรงพลัง หลังพัดเข้ารัฐฟลอริดา ทำให้เกิดลมกระโชกแรงและฝนตกหนัก แต่ไม่พบความเสียหายเป็นวงกว้างหรือน้ำท่วมหนัก แม้ประชาชนได้รับผลกระทบ และได้รับการแนะนำให้กักตุนสิ่งของจำเป็น อยู่แต่ในบ้านพักพายุอิสยาห์เคลื่อนตัวอยู่นอกชายฝั่งรัฐจอร์เจียและทางตอนใต้ของรัฐเซาท์แคโรไลนา เมื่อวันจันทร์ที่ 3 ส.ค. ก่อนบ่ายหน้าไปรัฐนอร์ทแคโรไลนา หลังจากเมื่อ 2 ส.ค. อยู่ห่างแหลมคานาเวอรัล รัฐฟลอริดา ไปทางตะวันออกเฉียงใต้ราว 105 กม. คาดว่าจะเคลื่อนไปตามชายฝั่งตะวันออก ถึงรัฐวอชิงตัน ฟิลาเดลเฟีย และนครนิวยอร์ก ก่อนเคลื่อนไปยังรัฐนิวอิงแลนด์ หลังถล่มสาธารณรัฐโดมินิกันมีผู้เสียชีวิตอย่างน้อย 2 ราย ทำลายพืชผล เกิดน้ำท่วมและดินถล่ม ต้นไม้หักโค่น บ้านเรือน และร้านค้าหลายพันหลังในเปอร์โตริโกไม่มีไฟฟ้าใช้ส่วนหน่วยผจญเพลิงกว่า 1300 นาย เร่งดับไฟป่า แอปเปิ้ล ไฟเออร์ ที่เริ่มปะทุทางตอนใต้รัฐแคลิฟอร์เนียตั้งแต่ 31 ก.ค. และยังควบคุมเพลิงไม่ได้ เผาผลาญพื้นที่ไปแล้วกว่า 50000 ไร่ ส่งผลกระทบต่อประชาชนหลายพันคนทางฝั่งตะวันออกของนครลอสแอนเจลิส.
ศูนย์พายุเฮอริเคนแห่งชาติสหรัฐฯ (เอ็นเอชซี) รายงานว่าเฮอริเคน อิสยาห์ อ่อนกำลังลงแล้วแต่ยังคงเป็นพายุโซนร้อนทรงพลัง หลังพัดเข้ารัฐฟลอริดา 
เฮอริเคนอิสยาห์,พายุเฮอริเคน,ศูนย์พายุเฮอริเคนแห่งชาติสหรัฐฯ,ฟลอริดา,ไฟป่า,แคลิฟอร์เนีย,ข่าววันนี้,ข่าวทั่วไป